
Skolotājas Gitas Kvites pieredze Erasmus+  kursos “Sustainability in education introducing green and eco- lifestyles” Splitā , Horvātijā.
[image: C:\Users\Skolotajs\AppData\Local\Packages\AdobeSystemsIncorporated.AdobePhotoshopExpress_mtcwf2zmmt10c\LocalState\Share\Images\AdobeExpressPhotos_5e98b67a195b408ea5334700276ed3de_CopyEdited.jpg] 		2026. gada vasarā, no 6. līdz 11.jūnijam piedalījos organizācijas “Maksima TC” piedāvātajos skolotāju profesionālās pilnveides kursos. Kā vienmēr,  kursi sākās ar dalībvalstu skolotāju  kopīgu aktivitāti –prezentāciju, par sevi, savu valsti, pilsētu un skolu.  Kursu  vadītājs Dario Čaljkušičs iedrošināja dibināt draudzības tiltus, lauzt saziņas ledu un apgūt savstarpējās komunikācijas mākslu.
Mūsu grupā bija pārstāvji no Francijas, Igaunijas, Somijas, Zviedrijas un Latvijas. Nodarbības notika gan mācību klasēs, gan dabas parkos. Diskutējām, veicām problēmu analīzi par ilgtspējīgas attīstības priekšnosacījumiem, kopienu   sadarbību dažādās valstīs. Pievērsāmies klimata izmaiņu radītiem izaicinājumiem, atjaunīgās enerģijas resursu apgūšanu un atkritumu samazināšanu. 
Ļoti jauka, noderīga bija praktiskā nodarbība, kurā apguvām dažādus filcēšanas paņēmienus no aitu vilnas. Meistarklases vadītāja dalījās ar pieredzi un metodiku šīs tehnikas lietošanā darbā ar bērniem, kuriem ir UDHS sindroms, autiska spektra traucējumi. 
Iepazīstot Horvātijas kultūras mantojumu, devāmies ekskursijā uz Splitas vecpilsētu, kur gida pavadībā apskatījām Romas imperatora Diokletiāna  pili, un  Splitas  nocietinājumus. Vecpilsēta iekļauta UNESCO Pasaules mantojuma sarakstā.
Aizraujošas, vērtīgas bija ekspedīcijas pasniedzējas Vesnas Dobroničas vadībā. Aizsargājamās teritorijās, pie Jadro  upes un Adrijas jūras līča piekrastē, praktizējāmies vides monitoringā, uzskaitot  indikator organismus. Tās bija ļoti interesantas nodarbības, no kurām  patiesi  varēja smelties iedvesmu un paņemt labi izstrādātas   darba lapas āra nodarbību organizēšanai.
Papildus,  tika dota iespēja apmeklēt  pilsētiņu Trogiru, kur vēsture veiksmīgi ir apvienota ar tūrismu un tradicionāliem horvātu virtuves šedevriem.
Dabas aizsardzības teritorijā, salā Bračā, apmeklējām Vidovas kalna augstāko virsotni. Izbaudījām Adrijas jūras ūdens burvību peldes laikā Zelta raga pludmalē. 
Priecājos par pavadīto nedēļu Horvātijā  paplašinot  savu redzesloku ne tikai sava priekšmeta pasniegšanas pilnveidošanā, bet arī iepazīstot šīs  Eiropas valsts dabu, vēsturi un kultūru. Apmainījāmies ar kontaktiem ar lauksaimniecības profesionālo skolu Francijā, carot uz turpmāku sadarbību.

